Bišu iela (Daugavpils)

Bišu iela ir iela Daugavpilī, Daugavas kreisajā krastā, Grīvas apkaimē. Bišu iela sākas krustojumā ar Skolas ielu, ved dienvidu virzienā un beidzas strupceļā pēc krustojuma ar Pieneņu ielu. Bišu ielā ir privātmāju apbūve.

Ielas garums ir aptuveni 365 metri, tās sarkano līniju platums ir no 11 līdz 15 metriem. Visā garumā iela ir klāta ar grants segumu. Satiksmes kustība norit abos virzienos. Sabiedriskais transports pa Bišu ielu nekursē.

Nosaukums jaunizveidotajai Bišu ielai piešķirts 1957. gadā un laika gaitā nav mainījies.

 Ielu savienojumi 
Bišu iela ir savienota ar šādām ielām:
 Skolas iela (T veida krustojums)
 Pieneņu iela

 Atsauces 

Kategorija:Ielas Grīvā (Daugavpils)